《用前韵酬孟君复二首》
元代·方回

眼空敢谓世无人，松菟相依似有神。
邂逅十洲三岛衣，崎岖万有一生身。
深斟满酌堪同醉，雪鬓霜髯愧不春。
别后诗筒恐难数，何如聊尔倡酬频。

作者简介：（1227—1307）宋元间徽州歙县人，字万里，号虚谷。幼孤，从叔父学。宋理宗景定三年进士。初媚贾似道，似道败，又上十可斩之疏。后官知严州，以城降元，为建德路总管。寻罢归，遂肆意于诗。有《桐江集》、《续古今考》，又选唐宋以来律诗，为《瀛奎律髓》。